ຈີນ ປິດບັນຊີ ຂອງຕົນ ໃນທະນາຄານ ເກົາຫຼີເໜືອ
ການ​ປິດບັນຊີຂອງ​ຈີນ​ ແມ່ນ​ເປັນ​ຄັ້ງ​ທໍາ​ອິດ​ທີ່​ໄດ້​ເອົາ​ບາດກ້າວຕ້ານເກົາຫຼີ​ ເໜືອຢ່າງ​ເປີດ​ເຜີຍ
ຈີນໄດ້ປິດບັນຊີທີ່ສໍາຄັນຂອງຕົນ ຢູ່ໃນທະນາຄານແລກ ປ່ຽນເງິນຕາແຫ່ງໃຫຍ່ຂອງເກົາຫຼີເໜືອ ຊຶ່ງເປັນຮ່ອງຮອຍ ອັນຫລ້າສຸດ ຂອງຄວາມບໍ່ພໍໃຈຂອງຈີນທີ່ເພີ້ມຂຶ້ນເລື້ອຍໆ ກັບ ກຸງພຽງຢາງ ທະນາຄານແຫ່ງຊາດຈີນ ກ່າວວ່າ ຕົນໄດ້ຢຸດເຊົາການທໍາ ທຸລະກໍາທຸກຢ່າງແລະປິດບັນຊີຂອງຕົນ ກັບທະນາຄານແລກ ປ່ຽນການຄ້າຕ່າງປະເທດຂອງເກົາຫຼີເໜືອ ໂຄສົກທະນາຄານ ກາງຂອງຈີນ ບໍ່ໄດ້ໃຫ້ລາຍລະອຽດເພີ່ມຕື່ມແຕ່ຢ່າງໃດ ການເຄື່ອນໄຫວດັ່ງກ່າວຂອງຈີນ ແມ່ນເປັນຄັ້ງທໍາອິດທີ່ຈີນໄດ້ ເອົາບາດກ້າວຕ້ານເກົາຫຼີເໜືອຢ່າງເປີດເຜີຍ ທີ່ຕິດຕາມມາຫລັງຈາກການປະນາມຂອງ ນາໆປະເທດ ຕໍ່ການຂົ່ມຂູ່ສະແດງອໍານາດຄັ້ງຫຼ້າສຸດຂອງເກົາຫຼີເໜືອນັ້ນ ຈີນແມ່ນເປັນຄູ່ຄ້າຂາຍທີ່ໃຫຍ່ທີ່ສຸດຂອງເກົາຫລີເໜືອ ແລະຖືວ່າ ເປັນສາຍຊູຊີບທາງ ດ້ານເສດຖະກິດຂອງເກົາຫຼີເໜືອ ຍັງບໍ່ເປັນທີ່ແຈ້ງຂາວເທື່ອວ່າ ການປິດປັນຊີຂອງຈິນ ຈະກະທົບຕໍ່ການຄ້າສອງຝ່າຍ ຫລາຍປານໃດ ກະຊວງການຄັງຂອງສະຫະລັດກໍໄດ້ທໍາການລົງໂທດຕໍ່ທະນາຄານແລກປ່ຽນການຄ້າ ຕ່າງປະເທດຂອງເກົາຫຼີເໜືອ ໃນເດືອນມີນາຜ່ານມາ ຫລັງຈາກສະຫະປະຊາຊາດ ໄດ້ປະກາດການລົງໂທດອີກຮອບນຶ່ງ ຕໍ່ເກົາຫລີເໜືອ ສະຫະລັດກ່າວວ່າ ທະນາຄານ ດັ່ງກ່າວຂອງເກົາຫລີເໜືອ ໄດ້ມີບົດບາດອັນສໍາຄັນໃນການຊ່ອຍເຫຼືອກຸງພຽງຢາງ ຫາເງິນທຶນສໍາລັບ ໂຄງການສ້າງນີວເຄລຍ ແລະລູກສອນໄຟຂີປະນາວຸດ ຂອງເກົາຫລີເໜືອ